nibzard/narodne-novine-full-text-markdown huggingface dataset:
### NN 35/2020 (23.3.2020.), Odluka o općim i specifičnim mjerama zaštite koje obavezno provode pružatelji usluge taxi prijevoza

STOŽER CIVILNE ZAŠTITE REPUBLIKE HRVATSKE

740

Na temelju članka 22.a Zakona o sustavu civilne zaštite (»Narodne novine« br. 82/15, 118/18 i 31/20) Stožer civilne zaštite Republike Hrvatske, 21. ožujka 2020. godine, donosi

ODLUKU

O OPĆIM I SPECIFIČNIM MJERAMA ZAŠTITE KOJE OBAVEZNO PROVODE PRUŽATELJI USLUGE TAXI PRIJEVOZA

I.

Pružatelji usluge taxi prijevoza, od dana donošenja ove Odluke, obavezni su provoditi sljedeće opće mjere zaštite:

1. provoditi čestu higijenu ruku dezinfekcijskim sredstvima koja sadrže 70% alkohola (na način da se protrljaju ruke ako ruke nisu vidno prljave, odnosno ako su ruke prljave oprati ih sapunom i vodom u trajanju od 20-ak sekundi a zatim protrljati dezinfekcijskim sredstvom)

2. izbjegavati dodirivanje očiju, nosa i usta

3. održavati distancu u svakodnevnom društvenom kontaktu.

II.

Pružatelji usluge taxi prijevoza, od dana donošenja ove Odluke, obavezni su provoditi sljedeće specifične mjere zaštite:

1. održavati udaljenost u socijalnom kontaktu na način da se klijent smjesti dijagonalno od vozača, i to na stražnje sjedalo iza suvozača

2. izbjegavati nezaštićeni kontakt s putnicima i njihovim stvarima (prtljagom), prilikom rukovanja s prtljagom koristiti jednokratne PVC rukavice, zamoliti putnike da prekriju nos i usta maramicom ukoliko kašlju

3. tijekom vožnje osigurati adekvatnu ventilaciju

4. osigurati da u vozilu uvijek ima dovoljno papirnatih maramica, PVC rukavica te dezinfekcijskih sredstava

5. osigurati da u vozilu ima dovoljno maramica za čišćenje površina u automobilu kao i POS uređaja

6. između klijenata raditi stanke od barem 15 minuta i tada ako vremenske prilike dopuštaju, provjetriti vozilo

7. održavati higijenu svog neposrednog radnog prostora – vozačkog mjesta i kabine tako da povremeno prebrišu površine koje se često dotiču rukama sa sredstvom za dezinfekciju površina ili dezinfekcijskim maramicama.

III.

Poslodavci su dužni obavijestiti i educirati zaposlenike o samoj bolesti i preporukama/općim i specifičnim mjerama zaštite.

Poslodavci su dužni osigurati uvjete rada koji podrazumijevaju dostatne količine sapuna i jednokratnih ubrusa u sanitarnim čvorovima, redovito čišćenje prostorija dezinfekcijskim sredstvima, te organizirati normalno funkcioniranje poslovnih procesa u prostorima tvrtke (kod većih taxi prijevoznika i u pozivnim centrima).

IV.

Pružatelji usluge taxi prijevoza dužni su mjere propisane ovom Odlukom imati istaknute na vidljivom mjestu u svojim vozilima kojima pružaju uslugu.

V.

Stožeri civilne zaštite dužni su osigurati provedbu i nadzor provođenja mjera iz ove Odluke.

VI.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7
 Urbroj: 511-01-300-20-12
 Zagreb, 21. ožujka 2020.

Načelnik Stožera
 potpredsjednik Vlade
 i ministar unutarnjih poslova
 dr. sc Davor Božinović, v. r.
### NN 35/2020 (23.3.2020.), Odluka o radnom vremenu trgovina

STOŽER CIVILNE ZAŠTITE REPUBLIKE HRVATSKE

742

Na temelju članka 22.a Zakona o sustavu civilne zaštite (»Narodne novine« br. 82/15, 118/18 i 31/20) i članka 57.a Zakona o trgovini (»Narodne novine« br. 87/08, 116/08, 76/09, 114/11, 68/13, 30/14, 32/19, 98/19 i 32/20) Stožer civilne zaštite Republike Hrvatske, 21. ožujka 2020. godine, donosi

ODLUKU

O RADNOM VREMENU TRGOVINA

I.

Radi zaštite djelatnika u trgovinama kojima je, sukladno Odluci o mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događanja (»Narodne novine« br. 32/20), dopušten rad, kao i zbog mogućnosti preraspodjele djelatnika i učinkovitog upravljanja ljudskim resursima, određuje se radno vrijeme u tim trgovinama od 8,00 do 17,00 sati.

II.

Stožeri civilne zaštite dužni su osigurati provedbu i nadzor provođenja mjere iz ove Odluke.

III.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7
 Urbroj: 511-01-300-20-11
 Zagreb, 21. ožujka 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 35/2020 (23.3.2020.), Odluka o zabrani napuštanja mjesta prebivališta i stalnog boravka u Republici Hrvatskoj

Stožer civilne zaštite Republike Hrvatske

737

Na temelju članka 22.a Zakona o sustavu civilne zaštite (»Narodne novine« br. 82/15, 118/18 i 31/20) Stožer civilne zaštite Republike Hrvatske, 23. ožujka 2020. godine, donosi

ODLUKU

O ZABRANI NAPUŠTANJA MJESTA PREBIVALIŠTA I STALNOG BORAVKA U REPUBLICI HRVATSKOJ

I.

S obzirom da na pojedinim područjima postoji znatno povećani rizik od prijenosa bolesti COVID-19, a kako bi se smanjila mogućnost daljnjeg širenja bolesti zabranjuje se napuštanje mjesta prebivališta i stalnog boravka.

II.

Zabrana iz točke I. ove odluke ne odnosi se na:

a. promet i kretanje nužno za opskrbu navedenih područja,

b. dnevne migracije zaposlenih u službama bitnim za: pružanje zdravstvene i veterinarske zaštite, dostavu lijekova i sanitetskog materijala, održavanje komunalne djelatnosti, vodoopskrbe i odvodnje, opskrbe plinom i strujom, zaštitarske službe,

c. izvješćivanje javnosti,

d. stanovnika koji zahtijevaju hitnu medicinsku skrb,

e. iz vitalnih obiteljskih razloga, poput pružanja skrbi djeci ili starijim osobama ili kupnje hrane i osnovnih potrepština,

f. putovanja na posao i s posla ako je obavljanje posla neophodno i ne može se obaviti od kuće,

g. žurne i operativne službe koje sudjeluju u sprječavanju širenja bolesti COVID-19.

III.

Prilikom ulaska i izlaska s područja iz točke I. ove Odluke moraju se poštovati sljedeće mjere:

– socijalnog distanciranja

– nezadržavanja na javnim prostorima

– posjedovati valjanu propusnicu koja se nalazi u Prilogu I. ove Odluke.

Propusnice za ulazak i izlazak s područja prebivališta ili stalnog boravišta izdaju, ovjeravaju i potpisuju:

– za okolnosti iz točke II.a, II.b, II.c, II.f i II.g odgovorne osobe u pravnoj osobi,

– za okolnosti iz točke II.d izdaje izabrani liječnik obiteljske medicine i

– za okolnosti iz točke II.e nadležni stožeri civilne zaštite.

IV.

Stožeri civilne zaštite i Ravnateljstvo policije dužni su osigurati provedbu i nadzor provođenja mjera iz ove Odluke.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7
 Urbroj: 511-01-300-20-14
 Zagreb, 23. ožujka 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.

PRILOG I.

![](/files/_web/sluzbeni-dio/2020/130612/images/2730.jpg)
### NN 36/2020 (25.3.2020.), Odluka o općinskim porezima Općine Dvor

Općina Dvor

773

Na temelju članaka 20. i 42. stavka 1. točke 2., 3. i 4. Zakona o lokalnim porezima (»Narodne novine«, broj 115/16 i 101/17) i članka 30. Statuta Općine Dvor (»Službeni vjesnik«, broj 31/09, 13/10, 15/13, 30/14 i 19/18), Općinsko vijeće Općine Dvor, na sjednici održanoj 23. prosinca 2019. godine, donijelo je

ODLUKU

O OPĆINSKIM POREZIMA OPĆINE DVOR

I. OPĆE ODREDBE

Članak 1.

Ovom se Odlukom propisuju vrste poreza koji pripadaju Općini Dvor, visina stope poreza na potrošnju, visina poreza na kuće za odmor, visinu, način i uvjete plaćanja poreza na korištenje javnih površina te nadležno porezno tijelo za utvrđivanje i naplatu navedenih poreza.

II. VRSTE POREZA

Članak 2.

Porezi Općine Dvor su:

1. prirez porezu na dohodak,

2. porez na potrošnju,

3. porez na kuće za odmor i

4. porez na korištenje javnih površina.

1. Prirez porezu na dohodak

Članka 3.

Prirez porezu na dohodak plaća se po stopi od 5 %.

2. Porez na potrošnju

Članak 4.

Porez na potrošnju alkoholnih pića (vinjak, rakiju i žestoka pića), prirodnih vina, specijalnih vina, piva i bezalkoholnih pića u ugostiteljskim objektima plaća se po stopi od 2 %.

3. Porez na kuće za odmor

Članak 5.

Porez na kuće za odmor plaća se u iznosu od 5,00 kuna/m² korisne površine kuće za odmor na cijelom području Općine Dvor.

4. Porez na korištenje javnih površina

Članak 6.

Javnim površinama u smislu ove Odluke smatraju se javne površine utvrđene Odlukom o komunalnom redu Općine Dvor.

Članak 7.

Porez na korištenje javnih površina plaća se u iznosu od 10,00 kuna/m² zauzete površine. Porez na korištenje javnih površina plaća se u godišnjem iznosu, u roku od 15 dana od dana dostave rješenja o utvrđivanju poreza na korištenje javnih površina. Ako u tijeku kalendarske godine pravna ili fizička osoba počinje ili prestaje koristiti javnu površinu, plaća porez za dio godine u kojoj je koristila javnu površinu.

III. PROVEDBENE ODREDBE

Članak 8.

Poslove utvrđivanja i naplate poreza na potrošnju, poreza na kuće za odmor i poreza na korištenje javnih površina obavlja Ministarstvo financija, Porezna uprava.

IV. PRIJELAZNE I ZAVRŠNE ODREDBE

Članak 9.

Započeti postupci utvrđivanja i naplate općinskih poreza koji nisu dovršeni do dana stupanja na snagu ove Odluke dovršit će se prema odredbama Odluke o općinskim porezima Općine Dvor (»Službeni vjesnik«, broj 49/17, 72/17 i 49/18).

Članak 10.

Danom stupanja na snagu ove Odluke prestaje važiti Odluka o općinskim porezima Općine Dvor (»Službeni vjesnik«, broj 49/17, 72/17 i 49/18).

Članak 11.

Ova Odluka objavit će se u »Službenom vjesniku«, a stupa na snagu 1. siječnja 2020. godine.

Klasa: 410-01/19-01/07

Urbroj: 2176/08-02-19-01

Dvor, 23. prosinca 2019.

Predsjednik
 Općinskog vijeća
 Stjepan Buić, v. r.
### NN 36/2020 (25.3.2020.), Rješenje o razrješenju članova Upravnog vijeća Hrvatskog povijesnog muzeja

VLADA REPUBLIKE HRVATSKE

757

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članka 23. stavka 2. Zakona o muzejima (»Narodne novine«, br. 61/18 i 98/19) i članka 20. podstavka 1. Statuta Hrvatskog povijesnog muzeja, Vlada Republike Hrvatske je na sjednici održanoj 19. ožujka 2020. godine donijela

RJEŠENJE

O RAZRJEŠENJU ČLANOVA UPRAVNOG VIJEĆA HRVATSKOG POVIJESNOG MUZEJA

Razrješuju se dužnosti članovi Upravnog vijeća Hrvatskog povijesnog muzeja, radi isteka mandata:

– prof. dr. sc. IVO BANAC

– dr. sc. VLADIMIR GEIGER

– dr. sc. ZDENKO RADELIĆ.

Klasa: 080-02/20-02/13

Urbroj: 50301-15/28-20-02

Zagreb, 19. ožujka 2020.

Predsjednik
 mr. sc. Andrej Plenković, v. r.
### NN 36/2020 (25.3.2020.), Rješenje o imenovanju članova Upravnog vijeća Hrvatskog povijesnog muzeja

VLADA REPUBLIKE HRVATSKE

758

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članka 23. stavka 2. Zakona o muzejima (»Narodne novine«, br. 61/18 i 98/19) i članka 20. podstavka 1. Statuta Hrvatskoga povijesnog muzeja, Vlada Republike Hrvatske je na sjednici održanoj 19. ožujka 2020. godine donijela

RJEŠENJE

O IMENOVANJU ČLANOVA UPRAVNOG VIJEĆA HRVATSKOG POVIJESNOG MUZEJA

Za članove Upravnog vijeća Hrvatskog povijesnog muzeja, imenuju se:

– dr. sc. GORDAN RAVANČIĆ

– SANJIN MIHELIĆ

– IVANA PRGIN.

Klasa: 080-02/20-01/23

Urbroj: 50301-15/28-20-02

Zagreb, 19. ožujka 2020.

Predsjednik
 mr. sc. Andrej Plenković, v. r.
### NN 36/2020 (25.3.2020.), Rješenje o imenovanju predsjednika i članova Upravnog vijeća Hrvatskog zavoda za javno zdravstvo

VLADA REPUBLIKE HRVATSKE

755

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 83. stavka 5. Zakona o zdravstvenoj zaštiti (»Narodne novine«, br. 100/18 i 125/19), Vlada Republike Hrvatske je na sjednici održanoj 19. ožujka 2020. godine donijela

RJEŠENJE

O IMENOVANJU PREDSJEDNIKA I ČLANOVA UPRAVNOG VIJEĆA HRVATSKOG ZAVODA ZA JAVNO ZDRAVSTVO

1. Imenuje se mr. sc. NEDJELJKO STRIKIĆ, dr. med., predsjednikom Upravnog vijeća Hrvatskog zavoda za javno zdravstvo.

2. Za članove Upravnog vijeća Hrvatskog zavoda za javno zdravstvo, imenuju se:

– IVAN ĆELIĆ, dr. med.

– BRANKO BAZDAN.

Klasa: 080-02/20-01/32

Urbroj: 50301-15/07-20-02

Zagreb, 19. ožujka 2020.

Predsjednik
 mr. sc. Andrej Plenković, v. r.
### NN 36/2020 (25.3.2020.), Rješenje o imenovanju članica Povjerenstva Vlade Republike Hrvatske za osobe s invaliditetom

VLADA REPUBLIKE HRVATSKE

756

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i točke VIII. Odluke o osnivanju Povjerenstva Vlade Republike Hrvatske za osobe s invaliditetom (»Narodne novine«, br. 19/17 i 3/20), Vlada Republike Hrvatske je na sjednici održanoj 19. ožujka 2020. godine donijela

RJEŠENJE

O IMENOVANJU ČLANICA POVJERENSTVA VLADE REPUBLIKE HRVATSKE ZA OSOBE S INVALIDITETOM

Za članice Povjerenstva Vlade Republike Hrvatske za osobe s invaliditetom, imenuju se:

– ALEKSANDRA MILKOVIĆ, predstavnica Hrvatskog saveza udruga OSIce

– dr. sc. TAMARA HORVAT KLEMEN, predstavnica Središnjeg državnog ureda za razvoj digitalnog društva.

Klasa: 080-02/20-01/31

Urbroj: 50301-15/07-20-02

Zagreb, 19. ožujka 2020.

Predsjednik
 mr. sc. Andrej Plenković, v. r.
### NN 36/2020 (25.3.2020.), Rješenje o razrješenju predsjednika i članova Upravnog vijeća Hrvatskog zavoda za javno zdravstvo

VLADA REPUBLIKE HRVATSKE

754

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 83. stavka 5. Zakona o zdravstvenoj zaštiti (»Narodne novine«, br. 100/18 i 125/19), Vlada Republike Hrvatske je na sjednici održanoj 19. ožujka 2020. godine donijela

RJEŠENJE

O RAZRJEŠENJU PREDSJEDNIKA I ČLANOVA UPRAVNOG VIJEĆA HRVATSKOG ZAVODA ZA JAVNO ZDRAVSTVO

1. Razrješuje se mr. sc. NEDJELJKO STRIKIĆ, dr. med., dužnosti predsjednika Upravnog vijeća Hrvatskog zavoda za javno zdravstvo, radi isteka mandata.

2. Razrješuju se dužnosti članovi Upravnog vijeća Hrvatskog zavoda za javno zdravstvo, radi isteka mandata:

– IVAN ĆELIĆ, dr. med.

– BRANKO BAZDAN.

Klasa: 080-02/20-02/17

Urbroj: 50301-15/07-20-02

Zagreb, 19. ožujka 2020.

Predsjednik
 mr. sc. Andrej Plenković, v. r.
### NN 36/2020 (25.3.2020.), Rješenje o razrješenju člana Upravnog vijeća Kliničke bolnice »Sveti Duh«

VLADA REPUBLIKE HRVATSKE

752

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 83. stavka 5. Zakona o zdravstvenoj zaštiti (»Narodne novine«, br. 100/18 i 125/19), Vlada Republike Hrvatske je na sjednici održanoj 19. ožujka 2020. godine donijela

RJEŠENJE

O RAZRJEŠENJU ČLANA UPRAVNOG VIJEĆA KLINIČKE BOLNICE »SVETI DUH«

Razrješuje se izv. prof. dr. sc. VILI BEROŠ, dr. med., dužnosti člana Upravnog vijeća Kliničke bolnice »Sveti Duh«.

Klasa: 080-02/20-02/18

Urbroj: 50301-15/07-20-02

Zagreb, 19. ožujka 2020.

Predsjednik
 mr. sc. Andrej Plenković, v. r.
### NN 36/2020 (25.3.2020.), Odluka o namjeni korištenja sredstava i odgodi plaćanja novčane naknade zbog neispunjenja obveze kvotnog zapošljavanja osoba s invaliditetom

Ministarstvo rada i mirovinskoga sustava

762

Na temelju članka 10. stavka 8. Zakona o profesionalnoj rehabilitaciji i zapošljavanju osoba s invaliditetom (»Narodne novine«, broj 157/13, 152/14, 39/18 i 32/20), ministar rada i mirovinskoga sustava donosi

ODLUKU

O NAMJENI KORIŠTENJA SREDSTAVA I ODGODI PLAĆANJA NOVČANE NAKNADE ZBOG NEISPUNJENJA OBVEZE KVOTNOG ZAPOŠLJAVANJA OSOBA S INVALIDITETOM

I.

Ovom se Odlukom utvrđuje namjena korištenja sredstava i odgoda plaćanja novčane naknade zbog neispunjenja obveze kvotnog zapošljavanja osoba s invaliditetom, a slijedom Odluke ministra zdravstva o proglašenju epidemije bolesti COVID-19 uzrokovane virusom SARS-CoV-2 od 11. ožujka 2020. godine, klase: 011-02/20-01/143, urbroja: 534-02-01-2/6-20-01.

II.

U svrhu očuvanja radnih mjesta i zadržavanja radnika u zaposlenosti neutrošena sredstva novčane naknade u iznosu od 300.000.000 kuna koriste se za isplatu minimalne plaće u okviru provedbe mjere aktivne politike zapošljavanja Potpora za očuvanje radnih mjesta u djelatnostima pogođenim COVID-19 iz nadležnosti Hrvatskog zavoda za zapošljavanje.

Minimalna plaća iz stavka 1. ove točke isplatit će se u neto iznosu od 3.250 kuna za mjesece ožujak, travanj i svibanj 2020. godine, uz mogućnost produženja isplate za naredna 3 mjeseca.

III.

Odgađa se obveza plaćanja novčane naknade poslodavcima obveznicima kvotnog zapošljavanja osoba s invaliditetom koja će nastati za mjesece ožujak, travanj i svibanj 2020. godine, uz mogućnost odgode plaćanja obveza koje će nastati u naredna 3 mjeseca.

Odgođene obveze iz stavka 1. ove točke mogu se podmiriti obročnom otplatom u roku od 24 mjeseca od dana dospjelosti obveze.

Za vrijeme trajanja odgode plaćanja i obročne otplate iz stavka 2. ove točke ne obračunavaju se kamate i ne teče zastara.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 011-02/20-01/10

Urbroj: 524-04-01-02/1-20-1

Zagreb, 20. ožujka 2020.

Ministar
 Josip Aladrović, v. r.
### NN 36/2020 (25.3.2020.), Rješenje o imenovanju člana Upravnog vijeća Kliničke bolnice »Sveti Duh«

VLADA REPUBLIKE HRVATSKE

753

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 83. stavka 5. Zakona o zdravstvenoj zaštiti (»Narodne novine«, br. 100/18 i 125/19), Vlada Republike Hrvatske je na sjednici održanoj 19. ožujka 2020. godine donijela

RJEŠENJE

O IMENOVANJU ČLANA UPRAVNOG VIJEĆA KLINIČKE BOLNICE »SVETI DUH«

Imenuje se TOMO PAVIĆ, dr. med., članom Upravnog vijeća Kliničke bolnice »Sveti Duh«.

Klasa: 080-02/20-01/33

Urbroj: 50301-15/07-20-02

Zagreb, 19. ožujka 2020.

Predsjednik
 mr. sc. Andrej Plenković, v. r.
### NN 36/2020 (25.3.2020.), Odluka o izmjenama Odluke o obveznoj pričuvi

HRVATSKA NARODNA BANKA

772

Na temelju članka 14. i članka 42. stavka 3. točke 7. Zakona o Hrvatskoj narodnoj banci (»Narodne novine«, br. 75/2008. i 54/2013.) Savjet Hrvatske narodne banke na sjednici održanoj 23. ožujka 2020. donio je

ODLUKU

O IZMJENAMA ODLUKE O OBVEZNOJ PRIČUVI

I.

U Odluci o obveznoj pričuvi (»Narodne novine«, br. 136/2015. i 55/2016.) u točki VI. »12%« zamjenjuje se s »9%«.

II.

Iznimno od točaka XII. i XIII. Odluke o obveznoj pričuvi, stopa iz točke I. ove Odluke primjenjuje se od 27. ožujka 2020.

Hrvatska narodna banka izvršit će 27. ožujka 2020. povrat razlike kunskog dijela obvezne pričuve koji je izdvojen 11. ožujka 2020. po stopi koja je vrijedila prije stupanja na snagu ove Odluke i kunskog dijela obvezne pričuve za izdvajanje izračunatog po stopi iz točke I. ove Odluke.

U razdoblju održavanja od 11. ožujka do 7. travnja 2020. dio obvezne pričuve za održavanje održava se po stopi iz točke I. ove Odluke.

III.

Ova Odluka stupa na snagu danom objave u »Narodnim novinama«.

O. br. 2409/2020.

Zagreb, 23. ožujka 2020.

Predsjednik Savjeta
 Hrvatske narodne banke
 guverner
 Boris Vujčić, v. r.
### NN 36/2020 (25.3.2020.), Odluka o dopuni Odluke o obveznom komorskom doprinosu za jedinstveni sustav organiziranosti obrta

Hrvatska obrtnička komora

778

Na temelju članka 24. Statuta Hrvatske obrtničke komore (»Narodne novine« 106/2014, 84/2016, 21/2018) Skupština Hrvatske obrtničke komore na 6. izvanrednoj elektroničkoj sjednici održanoj 20. ožujka 2020. godine donosi

ODLUKU

O DOPUNI ODLUKE O OBVEZNOM KOMORSKOM DOPRINOSU ZA JEDINSTVENI SUSTAV ORGANIZIRANOSTI OBRTA

Članak 1.

U Odluci o obveznom komorskom doprinosu za jedinstveni sustav organiziranosti obrta (»Narodne novine« broj 141/2015 i 124/2019) iza članka 8. dodaje se novi članak 8.a koji glasi:

»Članak 8.a

Iznimno od članka 8. ove Odluke za II. tromjesečje 2020. godine (razdoblje travanj – lipanj 2020.) otpisuje se zaduženje obveznog komorskog doprinosa za sve članove Hrvatske obrtničke komore.

Članak 2.

Obvezni komorski doprinos iz članka 1. ove Odluke otpisuje se u svrhu otklanjanja negativnih posljedica krize izazvane pandemijom koronavirusa koje narušavaju gospodarsku aktivnost i/ili uzrokuju znatnu gospodarsku štetu poslovanju obrtnika.

Članak 3.

Ovlašćuje se Upravni odbor Hrvatske obrtničke komore u slučaju trajanja pandemije koronavirusa dulje od 3 mjeseca od dana stupanja na snagu ove Odluke, donijeti odluku o dopuni Odluke o obveznom komorskom doprinosu za jedinstveni sustav organiziranosti obrta.

Članak 4.

Ova Odluka objavit će se u »Narodnim novinama«.

Članak 5.

Ova Odluka stupa na snagu 1. travnja 2020. godine.

Broj: 1-104-1829/2-11-2020

Zagreb, 20. ožujka 2020.

Predsjednik
 Hrvatske obrtničke komore
 Dragutin Ranogajec, v. r.
### NN 36/2020 (25.3.2020.), Pravilnik o odgodi ili oslobađanju od plaćanja turističke pristojbe za osobe koje pružaju ugostiteljske usluge u domaćinstvu ili na obiteljskom poljoprivrednom gospodarstvu

Ministarstvo turizma

764

Na temelju članka 14.a stavka 1. Zakona o turističkoj pristojbi (»Narodne novine«, br. 52/19 i 32/20), ministar turizma donosi

PRAVILNIK

O ODGODI ILI OSLOBAĐANJU OD PLAĆANJA TURISTIČKE PRISTOJBE ZA OSOBE KOJE PRUŽAJU UGOSTITELJSKE USLUGE U DOMAĆINSTVU ILI NA OBITELJSKOM POLJOPRIVREDNOM GOSPODARSTVU

Članak 1.

Ovim Pravilnikom propisuje se odgoda ili oslobađanje od plaćanja godišnjeg paušalnog iznosa turističke pristojbe u uvjetima posebnih okolnosti definiranih člankom 14.a Zakona o turističkoj pristojbi.

Članak 2.

(1) Zbog posebnih okolnosti, osobe koje pružaju ugostiteljske usluge u domaćinstvu i na obiteljskom poljoprivrednom gospodarstvu oslobađaju se plaćanja pola iznosa godišnjeg paušalnog iznosa turističke pristojbe za glavni krevet i smještajnu jedinicu u kampu i kamp-odmorištu odnosno prema kapacitetu u objektu za robinzonski smještaj koji se koriste za pružanje usluga smještaja sukladno posebnom propisu kojim se uređuje obavljanje ugostiteljske djelatnosti za 2020. godinu.

(2) Osobe iz stavka 1. ovoga članka oslobađaju se plaćanja godišnjeg paušalnog iznosa turističke pristojbe za pomoćne krevete za 2020. godinu u cijelosti.

Članak 3.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-02/20-01/2

Urbroj: 529-06-01-01/1-20-1

Zagreb, 23. ožujka 2020.

Ministar
 Gari Cappelli, v. r.
### NN 36/2020 (25.3.2020.), Pravilnik o izmjenama i dopunama Pravilnika o službenoj iskaznici i znački inspektora državnog inspektorata

DRŽAVNI INSPEKTORAT

769

Na temelju članka 53. stavka 2. Zakona o Državnom inspektoratu (»Narodne novine« br. 115/18) glavni državni inspektor Državnog inspektorata donosi

PRAVILNIK

O IZMJENAMA I DOPUNAMA PRAVILNIKA O SLUŽBENOJ ISKAZNICI I ZNAČKI INSPEKTORA DRŽAVNOG INSPEKTORATA

Članak 1.

U Pravilniku o službenoj iskaznici i znački inspektora državnog inspektorata (»Narodne novine«, br. 84/19 i 123/19), u članku 13. riječi: »1. travnja« zamjenjuju se riječima: »1. lipnja«.

Članak 2.

Ovaj Pravilnik objavit će se u »Narodnim novinama«, a stupa na snagu prvog dana od dana objave u »Narodnim novinama«.

Klasa: 011-02/19-01/9

Urbroj: 443-01-01/7-19-7

Zagreb, 23. ožujka 2020.

Glavni državni inspektor
 dr. sc. Andrija Mikulić, v. r.
### NN 36/2020 (25.3.2020.), Odluka o postavljanju izvanrednog i opunomoćenog veleposlanika Republike Hrvatske u Kraljevini Kambodži, sa sjedištem u Kuala Lumpuru

PREDSJEDNIK REPUBLIKE HRVATSKE

746

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/19-01/08, urbroj: 50301-15/28-20-09 od 16. ožujka 2020., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

dr. sc. Ivan Velimir Starčević, izvanredni i opunomoćeni veleposlanik Republike Hrvatske u Maleziji, sa sjedištem u Kuala Lumpuru, postavlja se i za izvanrednog i opunomoćenog veleposlanika Republike Hrvatske u Kraljevini Kambodži, sa sjedištem u Kuala Lumpuru.

Ova Odluka stupa na snagu danom donošenja.

Klasa: 018-07/20-02/03

Urbroj: 71-06-01/1-20-2

Zagreb, 18. ožujka 2020.

Predsjednik
 Republike Hrvatske
 Zoran Milanović, v. r.
### NN 36/2020 (25.3.2020.), Odluka o postavljanju izvanrednog i opunomoćenog veleposlanika Republike Hrvatske u Kirigijskoj Republici, sa sjedištem u Nur-Sultanu

PREDSJEDNIK REPUBLIKE HRVATSKE

747

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/19-01/35, urbroj: 50301-15/07-20-08 od 16. ožujka 2020., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

Refik Šabanović, izvanredni i opunomoćeni veleposlanik Republike Hrvatske u Republici Kazahstanu, sa sjedištem u Nur-Sultanu, postavlja se i za izvanrednog i opunomoćenog veleposlanika Republike Hrvatske u Kirgiskoj Republici, sa sjedištem u Nur-Sultanu.

Ova Odluka stupa na snagu danom donošenja.

Klasa: 018-07/20-02/04

Urbroj: 71-06-01/1-20-2

Zagreb, 18. ožujka 2020.

Predsjednik
 Republike Hrvatske
 Zoran Milanović, v. r.
### NN 36/2020 (25.3.2020.), Odluka o postavljanju izvanrednog i opunomoćenog veleposlanika Republike Hrvatske u Republici Tadžikistanu, sa sjedištem u Nur-Sultanu

PREDSJEDNIK REPUBLIKE HRVATSKE

748

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/19-01/36, urbroj: 50301-15/07-20-08 od 16. ožujka 2020., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

Refik Šabanović, izvanredni i opunomoćeni veleposlanik Republike Hrvatske u Republici Kazahstanu, sa sjedištem u Nur-Sultanu, postavlja se i za izvanrednog i opunomoćenog veleposlanika Republike Hrvatske u Republici Tadžikistanu, sa sjedištem u Nur-Sultanu.

Ova Odluka stupa na snagu danom donošenja.

Klasa: 018-07/20-02/05

Urbroj: 71-06-01/1-20-2

Zagreb, 18. ožujka 2020.

Predsjednik
 Republike Hrvatske
 Zoran Milanović, v. r.
### NN 36/2020 (25.3.2020.), Odluka o postavljanju generalne konzulice Republike Hrvatske u Sjedinjenim Američkim Državama, Savezna Država California, sa sjedištem u Los Angelesu

PREDSJEDNIK REPUBLIKE HRVATSKE

749

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 23. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/19-01/43, urbroj: 50301-15/28-20-08 od 16. ožujka 2020., donosim

ODLUKU

O POSTAVLJANJU GENERALNE KONZULICE REPUBLIKE HRVATSKE U SJEDINJENIM AMERIČKIM DRŽAVAMA, SAVEZNA DRŽAVA CALIFORNIA, SA SJEDIŠTEM U LOS ANGELESU

Renee Pea postavlja se za generalnu konzulicu Republike Hrvatske u Sjedinjenim Američkim Državama, Savezna Država California, sa sjedištem u Los Angelesu i konzularnim ovlastima nad konzularnim područjem koje obuhvaća sljedeće savezne države: Washington, Oregon, Montana, Idaho, North Dakota, South Dakota, Wyoming, Nebraska, Nevada, California, Utah, Colorado, Kansas, Oklahoma, Texas, New Mexico, Arizona, Alaska i Hawaii.

Ova Odluka stupa na snagu 15. travnja 2020. godine.

Klasa: 018-07/20-03/01

Urbroj: 71-06-01/1-20-2

Zagreb, 18. ožujka 2020.

Predsjednik
 Republike Hrvatske
 Zoran Milanović, v. r.
### NN 36/2020 (25.3.2020.), Odluka o postavljanju izvanrednog i opunomoćenog veleposlanika Republike Hrvatske u Republici Srbiji, sa sjedištem u Beogradu

PREDSJEDNIK REPUBLIKE HRVATSKE

745

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/19-01/38, urbroj: 50301-15/28-20-08 od 12. ožujka 2020., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

Hidajet Biščević postavlja se za izvanrednog i opunomoćenog veleposlanika Republike Hrvatske u Republici Srbiji, sa sjedištem u Beogradu.

Ova Odluka stupa na snagu 25. ožujka 2020. godine.

Klasa: 018-07/20-02/02

Urbroj: 71-06-01/1-20-2

Zagreb, 17. ožujka 2020.

Predsjednik
 Republike Hrvatske
 Zoran Milanović, v. r.
### NN 36/2020 (25.3.2020.), Odluka o otvaranju računa za donacije financijskih sredstava u akciji »Zajedno za Zagreb«

Vlada Republike Hrvatske

750

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 24. ožujka 2020. godine donijela

ODLUKU

O OTVARANJU RAČUNA ZA DONACIJE FINANCIJSKIH SREDSTAVA U AKCIJI »ZAJEDNO ZA ZAGREB«

I.

Vlada Republike Hrvatske suglasna je da se putem računa državnog proračuna Republike Hrvatske u akciji »Zajedno za Zagreb« primaju uplate doniranih financijskih sredstava namijenjenih za sanaciju posljedica potresa u Gradu Zagrebu i okolici.

II.

Donacije financijskih sredstava za uplatitelje iz Republike Hrvatske uplaćuju se na sljedeći račun:

HR1210010051863000160 Državni proračun Republike Hrvatske

s pozivom na broj odobrenja: HR68 5371 – OIB uplatitelja.

III.

Donacije financijskih sredstava za uplatitelje izvan Republike Hrvatske uplaćuju se na račun Ministarstva financija kod Hrvatske narodne banke (foreign payments instructions):

|  |  |
| --- | --- |
| Hrvatska narodna banka,  Trg hrvatskih velikana 3  Zagreb 10000, Hrvatska  BIC (SWIFT) CODE BANKE:  NAZIV I ADRESA PRIMATELJA  PLAĆANJA:  Ministarstvo financija Republike  Hrvatske, Katančićeva 5, 10000  Zagreb, Hrvatska  Broj računa:  IBAN: HR12 1001 0051 8630 0016 0  Referenca plaćanja: | Croatian National Bank,  Trg hrvatskih velikana 3  Zagreb 10000, Hrvatska  NBHRHR2XXXX  BENEFICIARY NAME AND ADDRESS:  Republic of Croatia – Ministry of Finance, Katanciceva 5  10000 Zagreb, Croatia  Bank account number:  Remittance info – remarks:  Together for Zagreb |

IV.

Zadužuje se Ministarstvo financija za praćenje namjenskog trošenja doniranih financijskih sredstava prikupljenih putem računa iz točaka II. i III. ove Odluke.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/110

Urbroj: 50301/25-05-20-3

Zagreb, 24. ožujka 2020.

Predsjednik
 mr. sc. Andrej Plenković, v. r.
### NN 36/2020 (25.3.2020.), Odluka o uvođenju izvanredne brzobrodske linije Olib – Silba – Premuda – Zadar i obratno radi opskrbe otoka

Stožer civilne zaštite Republike Hrvatske

770

Na temelju članka 22.a Zakona o sustavu civilne zaštite (»Narodne novine« br. 82/15, 118/18 i 31/20) Stožer civilne zaštite Republike Hrvatske, 24. ožujka 2020. godine, donosi

ODLUKU

O UVOĐENJU IZVANREDNE BRZOBRODSKE LINIJE OLIB – SILBA – PREMUDA – ZADAR I OBRATNO RADI OPSKRBE OTOKA

I.

Ovom Odlukom se, za vrijeme proglašene epidemije COVID-19, uvodi izvanredna brzobrodska linija Olib – Silba – Premuda – Zadar i obratno kako bi se osigurala opskrba otoka i prijevoz prema otocima kategorija iz točke IV. Odluke o mjerama ograničavanja javnog prijevoza u linijskom obalnom pomorskom prometu (»Narodne novine« br. 34/20).

II.

Izvanredna brodska linija Olib – Silba – Premuda – Zadar i obratno uključivat će i ticanje otoka Ist zbog opskrbe otoka, a linija će se održavati 4 puta tjedno dok su na snazi mjere ograničavanja javnog prijevoza u linijskom obalnom pomorskom prometu.

III.

Županijski stožer civilne zaštite dužan je osigurati provedbu i nadzor nad provođenjem ove Odluke.

IV.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7

Urbroj: 511-01-300-20-17

Zagreb, 24. ožujka 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 36/2020 (25.3.2020.), Odluka o otvaranju računa za donacije financijskih sredstava u akciji »Hrvatska protiv koronavirusa«

VLADA REPUBLIKE HRVATSKE

751

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 24. ožujka 2020. godine donijela

ODLUKU

O OTVARANJU RAČUNA ZA DONACIJE FINANCIJSKIH SREDSTAVA U AKCIJI »HRVATSKA PROTIV KORONAVIRUSA«

I.

Vlada Republike Hrvatske suglasna je da se putem računa državnog proračuna Republike Hrvatske u akciji »Hrvatska protiv koronavirusa« primaju uplate doniranih financijskih sredstava namijenjenih za borbu za vrijeme trajanja epidemije bolesti COVID-19 uzrokovane virusom SARS-CoV-2.

II.

Donacije financijskih sredstava za uplatitelje iz Republike Hrvatske uplaćuju se na sljedeći račun:

HR1210010051863000160 Državni proračun Republike Hrvatske

s pozivom na broj odobrenja: HR68 5380 – OIB uplatitelja.

III.

Donacije financijskih sredstava za uplatitelje izvan Republike Hrvatske uplaćuju se na račun Ministarstva financija kod Hrvatske narodne banke (foreign payments instructions):

|  |  |
| --- | --- |
| Hrvatska narodna banka,  Trg hrvatskih velikana 3  Zagreb 10000, Hrvatska  BIC (SWIFT) CODE BANKE:  NAZIV I ADRESA PRIMATELJA  PLAĆANJA:  Ministarstvo financija Republike  Hrvatske, Katančićeva 5,  10000 Zagreb, Hrvatska  Broj računa:  IBAN: HR12 1001 0051 8630 0016 0  Referenca plaćanja: | Croatian National Bank,  Trg hrvatskih velikana 3  Zagreb 10000, Hrvatska  NBHRHR2XXXX  BENEFICIARY NAME AND ADDRESS:  Republic of Croatia – Ministry of Finance, Katančićeva 5  10000 Zagreb, Croatia  Bank account number:  Remittance info – remarks:  Croatia's fight against COVID-19 |

IV.

Zadužuje se Ministarstvo financija za praćenje namjenskog trošenja doniranih financijskih sredstava prikupljenih putem računa iz točaka II. i III. ove Odluke.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/110

Urbroj: 50301/25-05-20-1

Zagreb, 24. ožujka 2020.

Predsjednik
 mr. sc. Andrej Plenković, v. r.
### NN 37/2020 (27.3.2020.), Odluka o izmjenama Odluke o općinskim porezima Općine Rugvica

Općina Rugvica

812

Na temelju članka 20. stavka 1. i članka 42. stavka 1. Zakona o lokalnim porezima (»Narodne novine«, br. 115/16 i 101/17), te članka 22. Statuta Općine Rugvica (»Službeni glasnik Općine Rugvica« broj 3/18) Općinsko vijeće Općine Rugvica na 25. sjednici održanoj 19. 3. 2020. donosi

ODLUKU

O IZMJENAMA ODLUKE O OPĆINSKIM POREZIMA OPĆINE RUGVICA

Članak 1.

U Odluci o općinskim porezima Općine Rugvica (»Službeni glasnik Općine Rugvica« broj 1/20 i »Narodne novine« broj 24/20) članak 4. briše se.

Članak 2.

Članak 5. Odluke o općinskim porezima Općine Rugvica briše se.

Članak 3.

Članak 6. Odluke o općinskim porezima Općine Rugvica briše se.

Članak 4.

Članak 7. stavak 2. Odluke o općinskim porezima Općine Rugvica briše se.

Članak 5.

Članak 8. Odluke o općinskim porezima Općine Rugvica briše se.

Članak 6.

Članak 15. Odluke o općinskim porezima Općine Rugvica mijenja se u cijelosti i sada glasi:

» Ovom odlukom ukida se prirez porezu na dohodak iz Odluke o općinskim porezima Općine Rugvica (»Službeni glasnik Općine Rugvica« broj 4/17 i 9/17, te »Narodne novine« broj 62/17 i 4/18)«.

Članak 7.

Članak 16. Odluke o općinskim porezima Općine Rugvica mijenja se u cijelosti i sada glasi:

»Ova odluka objavit će se u »Narodnim novinama« i stupa na snagu 1. siječnja 2021. godine, osim odredbe o ukidanju prireza porezu na dohodak koja stupa na snagu prvog dana u mjesecu nakon mjeseca u kojem je objavljena u »Narodnim novinama.«

Članak 8.

U Odluci o općinskim porezima Općine Rugvica, iza članka 16. dodaje se članak 17. koji glasi:

»Danom stupanja na snagu ove Odluke prestaje važiti Odluka o općinskim porezima Općine Rugvica (»Službeni glasnik Općine Rugvica« broj 4/17 i 9/17, te »Narodne novine« broj 62/17 i 4/18).

Ova Odluka objavit će se i u »Službenom glasniku Općine Rug­vica«.

Klasa: 023-01/20-01/266

Urbroj: 238/26-20-1

Rugvica, 19. ožujka 2020.

Predsjednica
 Općinskog vijeća Općine Rugvica
 Ana Munić, v. r.
### NN 37/2020 (27.3.2020.), Odluka o početku mirovanja zastupničkog mandata zastupnika i početku obnašanja zastupničke dužnosti zamjenice zastupnika u Hrvatskom saboru

HRVATSKI SABOR

781

Na temelju članka 81. Ustava Republike Hrvatske te članaka 9. i 11. i članka 42. stavka 3. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 44/06., 19/07., 20/09., 145/10., 24/11., 93/11., 19/15., 66/15., 104/15. i 98/19.) Hrvatski sabor na sjednici 18. ožujka 2020. donio je

ODLUKU

O POČETKU MIROVANJA ZASTUPNIČKOG MANDATA ZASTUPNIKA I POČETKU OBNAŠANJA ZASTUPNIČKE DUŽNOSTI ZAMJENICE ZASTUPNIKA U HRVATSKOM SABORU

Dana 21. veljače 2020. započelo je mirovanje zastupničkog mandata zastupnika ORSATA MILJENIĆA.

Danom donošenja ove Odluke zastupničku dužnost zamjenice zastupnika, sukladno članku 9. stavku 2. Poslovnika Hrvatskoga sabora, započinje obnašati KAROLINA LEAKOVIĆ.

Klasa: 021-14/20-01/04

Zagreb, 18. ožujka 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 37/2020 (27.3.2020.), Odluka o izboru potpredsjednika Hrvatskoga sabora

HRVATSKI SABOR

783

Na temelju članka 81. Ustava Republike Hrvatske i članka 32. Poslovnika Hrvatskoga sabora, Hrvatski sabor na sjednici 19. ožujka 2020. donio je

ODLUKU

O IZBORU POTPREDSJEDNIKA HRVATSKOGA SABORA

I.

Za potpredsjednika Hrvatskoga sabora bira se ANTE SANADER.

II.

Ova Odluka stupa na snagu danom donošenja.

Klasa: 021-13/20-02/02

Zagreb, 19. ožujka 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 37/2020 (27.3.2020.), Odluka o razrješenju potpredsjednika Hrvatskoga sabora

HRVATSKI SABOR

782

Na temelju članka 81. Ustava Republike Hrvatske, Hrvatski sabor na sjednici 19. ožujka 2020. donio je

ODLUKU

O RAZRJEŠENJU POTPREDSJEDNIKA HRVATSKOGA SABORA

I.

Razrješuje se MILIJAN BRKIĆ dužnosti potpredsjednika Hrvatskoga sabora.

II.

Ova Odluka stupa na snagu danom donošenja.

Klasa: 021-13/20-02/01

Zagreb, 19. ožujka 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 37/2020 (27.3.2020.), Odluka o izboru člana i prestanku mandata člana Odbora za Ustav, Poslovnik i politički sustav Hrvatskoga sabora

HRVATSKI SABOR

784

Na temelju članka 81. Ustava Republike Hrvatske i članaka 46. i 61. Poslovnika Hrvatskoga sabora, Hrvatski sabor na sjednici 19. ožujka 2020. donio je

ODLUKU

O IZBORU ČLANA I PRESTANKU MANDATA ČLANA ODBORA ZA USTAV, POSLOVNIK I POLITIČKI SUSTAV HRVATSKOGA SABORA

I.

Za člana Odbora za Ustav, Poslovnik i politički sustav Hrvatskoga sabora bira se SAŠA ĐUJIĆ.

II.

Dana 21. veljače 2020. dužnost člana Odbora za Ustav, Poslovnik i politički sustav Hrvatskoga sabora prestao je obnašati dr. sc. ORSAT MILJENIĆ, zbog mirovanja zastupničkog mandata.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/20-03/10

Zagreb, 19. ožujka 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 37/2020 (27.3.2020.), Odluka o izboru člana Odbora za gospodarstvo Hrvatskoga sabora

HRVATSKI SABOR

786

Na temelju članka 81. Ustava Republike Hrvatske i članaka 46. i 76. Poslovnika Hrvatskoga sabora, Hrvatski sabor na sjednici 19. ožujka 2020. donio je

ODLUKU

O IZBORU ČLANA ODBORA ZA GOSPODARSTVO HRVATSKOGA SABORA

I.

Za člana Odbora za gospodarstvo Hrvatskoga sabora bira se GORDAN MARAS.

II.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/20-03/12

Zagreb, 19. ožujka 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 37/2020 (27.3.2020.), Odluka o razrješenju i izboru predsjednika i razrješenju i izboru člana Odbora za izbor, imenovanja i upravne poslove Hrvatskoga sabora

HRVATSKI SABOR

790

Na temelju članka 81. Ustava Republike Hrvatske i članaka 46. i 106. Poslovnika Hrvatskoga sabora, Hrvatski sabor na sjednici 19. ožujka 2020. donio je

ODLUKU

O RAZRJEŠENJU I IZBORU PREDSJEDNIKA I RAZRJEŠENJU I IZBORU ČLANA ODBORA ZA IZBOR, IMENOVANJA I UPRAVNE POSLOVE HRVATSKOGA SABORA

I.

Razrješuje se predsjednik Odbora za izbor, imenovanja i upravne poslove Hrvatskoga sabora ANTE SANADER.

II.

Za predsjednika Odbora za izbor, imenovanja i upravne poslove Hrvatskoga sabora bira se mr. sc. MIRO TOTGERGELI.

III.

Razrješuje se član Odbora za izbor, imenovanja i upravne poslove Hrvatskoga sabora mr. sc. MIRO TOTGERGELI.

IV.

Za člana Odbora za izbor, imenovanja i upravne poslove Hrvatskoga sabora bira se MARTIN BARIČEVIĆ.

V.

Ova Odluka objavit će se u »Narodnim novinama«, a stupa na snagu danom donošenja.

KLASA: 021-13/20-03/19

Zagreb, 19. ožujka 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 37/2020 (27.3.2020.), Odluka o izboru članice i prestanku mandata člana Odbora za predstavke i pritužbe Hrvatskoga sabora

HRVATSKI SABOR

791

Na temelju članka 81. Ustava Republike Hrvatske i članaka 46. i 108. Poslovnika Hrvatskoga sabora, Hrvatski sabor na sjednici 19. ožujka 2020. donio je

ODLUKU

O IZBORU ČLANICE I PRESTANKU MANDATA ČLANA ODBORA ZA PREDSTAVKE I PRITUŽBE HRVATSKOGA SABORA

I.

Za članicu Odbora za predstavke i pritužbe Hrvatskoga sabora bira se MARTA LUC-POLANC.

II.

Dana 21. veljače 2020. dužnost člana Odbora za predstavke i pritužbe Hrvatskoga sabora prestao je obnašati dr. sc. ORSAT MILJENIĆ, zbog mirovanja zastupničkog mandata.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/20-03/16

Zagreb, 19. ožujka 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 37/2020 (27.3.2020.), Odluka o izboru članice i prestanku mandata članice Odbora za rad, mirovinski sustav i socijalno partnerstvo Hrvatskoga sabora

HRVATSKI SABOR

787

Na temelju članka 81. Ustava Republike Hrvatske i članaka 46. i 84. Poslovnika Hrvatskoga sabora, Hrvatski sabor na sjednici 19. ožujka 2020. donio je

ODLUKU

O IZBORU ČLANICE I PRESTANKU MANDATA ČLANICE ODBORA ZA RAD, MIROVINSKI SUSTAV I SOCIJALNO PARTNERSTVO HRVATSKOGA SABORA

I.

Za članicu Odbora za rad, mirovinski sustav i socijalno partnerstvo Hrvatskoga sabora bira se KAROLINA LEAKOVIĆ.

II.

Dana 10. srpnja 2019. dužnost članice Odbora za rad, mirovinski sustav i socijalno partnerstvo Hrvatskoga sabora prestala je obnašati dr. sc. MARIJA ALFIREV, zbog prestanka zastupničkog mandata.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/20-03/13

Zagreb, 19. ožujka 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 37/2020 (27.3.2020.), Odluka o izboru člana Odbora za ratne veterane Hrvatskoga sabora

HRVATSKI SABOR

789

Na temelju članka 81. Ustava Republike Hrvatske i članaka 46. i 92. Poslovnika Hrvatskoga sabora, Hrvatski sabor na sjednici 19. ožujka 2020. donio je

ODLUKU

O IZBORU ČLANA ODBORA ZA RATNE VETERANE HRVATSKOGA SABORA

I.

Za člana Odbora za ratne veterane Hrvatskoga sabora bira se VINKO GRGIĆ.

II.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/20-03/15

Zagreb, 19. ožujka 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 37/2020 (27.3.2020.), Odluka o razrješenju predsjednika i izboru predsjednice, izboru člana i prestanku mandata člana Odbora za vanjsku politiku Hrvatskoga sabora

HRVATSKI SABOR

785

Na temelju članka 81. Ustava Republike Hrvatske i članaka 46. i 68. Poslovnika Hrvatskoga sabora, Hrvatski sabor na sjednici 19. ožujka 2020. donio je

ODLUKU

O RAZRJEŠENJU PREDSJEDNIKA I IZBORU PREDSJEDNICE, IZBORU ČLANA I PRESTANKU MANDATA ČLANA ODBORA ZA VANJSKU POLITIKU HRVATSKOGA SABORA

I.

Razrješuje se predsjednik Odbora za vanjsku politiku Hrvatskoga sabora dr. sc. MIRO KOVAČ.

II.

Za predsjednicu Odbora za vanjsku politiku Hrvatskoga sabora bira se MARIJANA BALIĆ.

III.

Za člana Odbora za vanjsku politiku Hrvatskoga sabora bira se ARSEN BAUK.

IV.

Dana 18. lipnja 2019. dužnost člana Odbora za vanjsku politiku Hrvatskoga sabora prestao je obnašati dr. sc. BRANIMIR BUNJAC, zbog prestanka zastupničkog mandata.

V.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/20-03/11

Zagreb, 19. ožujka 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 37/2020 (27.3.2020.), Odluka o razrješenju člana Odbora za rad, mirovinski sustav i socijalno partnerstvo Hrvatskoga sabora

HRVATSKI SABOR

792

Na temelju članka 81. Ustava Republike Hrvatske i članka 46. Poslovnika Hrvatskoga sabora, Hrvatski sabor na sjednici 19. ožujka 2020. donio je

ODLUKU

O RAZRJEŠENJU ČLANA ODBORA ZA RAD, MIROVINSKI SUSTAV I SOCIJALNO PARTNERSTVO HRVATSKOGA SABORA

I.

Razrješuje se član Odbora za rad, mirovinski sustav i socijalno partnerstvo Hrvatskoga sabora mr. sc. BERNARD JAKELIĆ.

II.

Ova Odluka objavit će se u »Narodnim novinama«, a stupa na snagu danom donošenja.

Klasa 021-13/20-07/07

Zagreb, 19. ožujka 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.